open-index/open-wikipedia-markdown huggingface dataset:
Birah

**Birah** nan latèn jih *Alocasia macrorrhizos*, saboh jeunèh peunula eumpeuek nyang ôn jih rayek nyang na jitimoh di Acèh. Uboe jih jeuet geupajôh, meuhat uboe nyan nyum jih gatai. Lam bahsa Meulayu nanjih *birah negeri* ngon lam Indonesia geukheun *bira* meunyoe lam bahsa Jawa geukheun *sènthé*.
## Eu cit
* Birah mirah
* Eumpeuek
* Keuladi
* Leubue
Rambè

**Rambè** atawa **ramè** nan latèn jih *Baccaurea motleyana*, saboh jeunèh bak kayèe nyang di Acèh. Bak rambèe nyan na timoh jih ban seulingka Asia Teunggara, kayém jitimoh keudroe atawa ngon geuhiro keu geupot bohjih. Manyang bak rambèe nyan 9 sampoe 12 mètè dheuenjih paneuk ngon ôn jih ramphak. Boh jih meukarang bak tangké 3 sampoe 5 boh lam saboh tangké.
Jeuréng

**Jeuréng** nan Latèn *Archidendron pauciflorum*, saboh jeunèh bak kayèe nyang na di Acèh. Bak jeuréng nyan na udép bak mandum teumpat di Asia Teunggara. Bak jeuréng nyan jitimoh manyang 15-25 mètè. Ôn ngon dheuen jih ramphak, kulét bakjih wareuna mirah ngon luen. Boh jeuréng nyan jeuet keu peunajôh nyang ramèe ureueng galak. Lam bahsa Indonesia geukheun *jengkol*, lam bahsa Meulayu geukheun *jering*.
Mula

**Bak mula** atawa **keundeureugam birah** (Latèn: *Raphanus raphanistrum subsp. sativus*) jeunèh bak meuuboe nyang rôh lam famili Brassicaceae. Uboejih biasa geupajôh lé ureueng keu gulè. Jeunèhjih le macam, na boh mula putéh, mula itam ngon mula mirah. Lam basa Indonesia bak nyoe geupeunan *lobak*.

## Asai nan
Asai nan mula nakeuh nibak basa-basa di India, lagèe Mulanki (Tamil), Mullangi (Malayalam), dan Mulo (Banggali).

## Referensi

## Gamba

File:Pannier de radis noir, roses et blancs.jpg|Bagoe-bagoe boh mula
File:Raphanus sativus var. sativus Radish ハツカダイコン廿日大根、二十日大根 DSCF6411.JPG|Boh mula mirah
File:2016-01 Radis vert 06.jpg|Boh mula ijô
File:Daikon-pakistani.jpg|Boh mula putéh
Keudawông

**Keudawông** nan latènjuh *Parkia timoriana* saboh jeunèh bak kayèe nyang bakjih rayek, boh jih meupapeuen lagèe boh peutè. Aneuk keudawông wareunajih itam, di Jawa ngon Madura aneuk keudawông kayém geulheue keu peunajôh, nyumjih leumak ngon na meupeuneuhét bacut. Aneuk keudawông nyan geungui cit keu ubat, laèn nibak aneuk, ôn, kulét bak ngon ukheuejih meukhasiet keu ubat.

Nan bak keudawông nyan lam bahsa dairah laèn di Indonesia rab saban mandum. Meunyoe lam bahsa Indonesia geukheun *kedaung*, lam bahsa Jawa geukheun *kedhawung*, lam bahsa Madura geukheun *kedhâbhung*.
Peugaga

**Peugaga** nan Latèn : *Centella Asiatica*, saboh jeunèh peunula nyang kayém jitimoh keudroejih bak ateueng blang, lam lampôh atawa bak binèh rot ueh. Peunula nyoe kayém geupot ôn ngon bak jih keu geupajôh keu teumon bu, laén nibak nyan ôn peugaga nyan jeuët cit keu ubat peupuléh mumacam bagoe peunyakét. 

## Nan lam bahsa laén
Lam bahsa dairah laén di Indonesia geupeunan : Banjar *jalukap*; Batak *ampagaga*; Minang *pigago*; Sunda *antanan*; Jawa *pegagan*; Madura *Gâgân*; lam Indonesia *pegagan*, ngon Meulayu geupeunan *Pegaga*.
Jeulutông

Bak **Jeulutông** lam bahsa Latèn *Dyera costulata*, saboh jeunèh bak kayèe nyang na di Acèh, bak jeulutông nyan jitimoh lam dairah nyang luah di Pulo Sumatra, Kalimantan, ngon Seumeunanjông Meulayu.

## Rupa
Bak jeulutông rôh lam keuluarga *Apocynaceae*. Rupa bakjih nyang jeuet tapeurati lagèe: 
* Bak jitimoh manyang 15 deupa (30 mètè) dari uboe sampoe bak dheuen. Kulèt bakjih bacut gasa ngon wareuna keulabèe ngon rab itam. Meunyo tacurèh jitubiet geutah wareuna putèh lagèe ie abin leukat. Dheuen ngon cabeueng baknyan jitimoh meuatô meukeuliléng ngon jumeulah dheuen na 6 sampoe 8 boh dheuen. 
* Ôn jeulutông nyan ramphak jitimoh bak tangkèe ngon meusapat bak saboh teumpat lam rupa meulingka. Lam saboh lingka na 6 sampoe 8 ôn. Tiep saboh lingka nyan meuklèh ngon atôt nyang panyang nyang kiwieng u ateueh. Na bida rupa ôn jeulutông nyang timoh bak tanoh thô ngon jeulutông nyang timoh nibak tanoh paya. Ôn jeulutông nibak tanoh thô leubèh rayek, lipéh ngon ujông ôn tincu. Meunyo ôn nyang jitimoh nibak bak jeulutông paya, teubai ngon ujông ôn meukuwien u dalam (u meuyub). Meunan cit bak jeulutông di Acèh ônjih leubèh rayek nibak jeulutông nyang na di Kalimantan.
* Bungong jeulutông wareuna putéh ngon meubèe harôm. Bohjih panyang ngon bak saboh tangkè na sipasang boh. Boh nyang ka masak kiwieng u ateueh, ban kathô bicah saruek boh nyan.

## Nè
Eumpeuek

**Eumpeuek** (Laten: *Colocasia esculenta*) jeunèh bak meuuboe nyang rôh lam famili Araceae. Bohjih kayém geucok keu geupajôh lé ureueng. Lam basa Indonesia bak nyoe geupeunan *talas*.
Geulumpang

**Geulumpang** atawa nan latènjih *Sterculia foetida* saboh jeunèh bak kayèe nyang na di Acèh. Bak geulumpang rôh lam kawan bak kayèe rayek nyang rupajih rab hi ngon bak panjoe. Kayèm jitimoh bak geulumpang nyan lam gampông atawa lam uteuen nyang toe ngon pasi.

## Meuri

Jeuet tapeumeri bak geulumpang nyan bak curak bakjih nyang manyang 20 deupa (40 mètè), dheuenjih sulu ngon jitubiet cabeueng bak teumpat nyan santeut ngon jitimoh meutingkat. Ônjih meusapat bak ujông rantèng meukeumat bak tangké nyang panyangjih 12,5 - 24 cm. Rupa ôn nyan panyang ngon tincu bak ujông ôn. Bak jan nyang ka meuteuntèe, lagèe lam musèm khueng bak geulumpang nyan durôh ônjih. 

## Manfa'at
Kayèe bak geulumpang rôh lam jeunèh kayèe nyang hana kreueh. Kayèejih han jitheun sagai nibak jipajôh lé bubôk. Adak pih na bak geulumpang nyang rayek, dilèe jareueng that geungui kayèe jih keu geupeugot rumoh atawa peukakaih nyang laèn. Nyang kayém cit kayèe bak geulumpang jeuet keu ngon peugot aneuk kéh atawa ngon peugot peutoe ubeut nyang geungui hana trép. Lawét nyoe nacit geungui kayèe geulumpang nyang ka tuha keu kayèe rungkha langèt-langèt rumoh, saweueb kayèe gelumpang nyan phui ngon hana pueh sabai bak geulabang lé utôh.

Ôn geulumpang jeuet keu ubat sijuek suuem, ngon rhah ôk, atawa geupéh keu ubat ureueng patah atawa meukilah. Kulètjih geureubôh jeuet keu ngon peulurôh kandông bak ureueng inong (abortivum). Saruek boh geulumpang geutôt ngon geungui abèejih, jeuet keu keusumba. Ie abèe nyan jeuet keu ubat sakét iek meunanoh.

## Wilayah udép
Bak geulumpang udép lam wilayah nyang luah di Afrika Timu, Asia Seulatan, Asia Teunggara, Pulo-pulo Nusantara sampoe u Australia. Bak saboh peuneugah, bak geulumpang nyan geupeugah teuka jih nibak wilayah Afrika tropis. Nanjih lam bahsa dairah laén lagèe: *kepuh*, *kepoh*, *jangkang* lam Bahsa Jawa; *kelompang* lam Bahsa Madura; *kepuh* lam bahsa Indonesia; *kelumpang jari* lam bahsa Meulayu.

## Referensi
Kumbang

**Kumbang** (Latèn: *Mangifera quadrifida*), bak kayèe lam keuluarga *Anacardiaceae*. Bak kumbang nyan aseuli teunimoh nyang na di Sumatra, Kalimantan ngon Malaya.

## Asai seuurat
Punteut

**Punteut** nan latènjih *barringtonia racemosa* saboh jeunèh bak kayèe lam keuluarga *Lecythidaceae*. bak punteut nyan na jitimoh di Acèh. Laén nibaknyan, bak nyan meusipreuek jitimoh lam uteuen paya atawa bak binèh krueng ngon alue di wilayah pasi Laôt Hindia dari pasi timu Afrika, Madagascar sampoe u Asia Seulatan, Asia Teunggara, pasi China, Taiwan, pasi barôh Australia, pulo Ryukyu (Jeupang) sampoe u Polinesia.

## Gamba

Beureukaih:Barringtonia_racemosa_young_leaves.JPG|Pucôk punteut.
Beureukaih:Leaves of Putat (Barringtonia racemosa).JPG|Ôn punteut.
Beureukaih:Barringtonia_racemosa_roots_enhanced.jpg|Ukheue punteut nyang jitimoh lam alue
Beureukaih:Flowers of Putat (Barringtonia racemosa) 01.JPG|Bungong punteut.
Beureukaih:Fruits of Putat (Barringtonia racemosa).JPG|Boh puntuet

## Referensi
Bi

**Bak bi** (Latèn: *Aegle marmelos*) jeunèh bak kayèe nyang rôh lam famili Rutaceae. Lam basa Indonesia bak nyoe geupeunan *maja*.

## Asai
Jeureuju

**Jeureuju** nan Latènjih *Acanthus ilicifolius* saboh jeunèh peunula nyang jitimoh bak binèh krueng, kayém jitimoh keudroe lam palôh krueng atawa alue nyang ie masén. Ôn jih meuduroë, bak nyan jitimoh meujumphoe bak tanoh leumiek. Ôn jih jeuet keu ubat seusak ngon ubat meukrôt-krôt lam tuleueng.

## Gamba

Beureukaih:Acanthus ilicifolius kz02.jpg|Bak jeuruju
Beureukaih:Acanthus ilicifolius fruit.jpg|Boh jeuruju
Bugéng

**Bugéng** nan Latèn jih *Phoenix paludosa* saboh jeunèh bak kayèe nyang rab saban ngon bak keureuma, nyang na jitimoh di Kabupatèn Acèh Timu. Bak bugéng jitimoh lam bangka, atawa bak paya nyang toe ngon binèh pasi. Bak jih meuduroe panyang nyang na bak peuleupeuekjih, ônjih saban lagèe ôn bak kayèe jeunèh *palem* nyang laén, saban that ngon ôn salak, panyang ngon meupuréh. 

Laén nibak di Acèh, bak bugéng nyan nacit jitimoh di dairah Kuala Krueng Gangga India, Pulo-pulo Andaman, ngon di Seumeunanjông Malaya Lam bahsa Indonesia nanjih *korma rawa*, lam Meulayu geupeunan *dangsa*.

## Nè
Meulu

**Meulu** saboh jeunèh peunula nyang na lam genus *Jasminum*, keuluarga *Oleaceae*. Lam genus jasminum nyan na leubèh nibak 200 jeunèh teunimoh nyang meusipreuek di wilayah subtropika Eurasia, Afrika, ngon Oceania. Jeunèh meulu di Acèh jeuet takheun teuka nibak jeunèh *Jasminum officinale*. Teunimoh nyoe timoh ngon meujuh'om keudroe atawa deungon jirhak nibak bak kayèe laén.

## Khasiet
Bungong meulu geungui keu mumacam bagoe peuneugot lagèe keu bèe minyeuk pr'et keu tèh nyang that jigalak di Indonesia. Bungong ngon ônjih jeut cit keu ubat ie abin bak ureueng inong, ônjih nyan jeuet cit keu ubat tumuet ngon ubat kayap. Ukheue meulu geungui keu ubat suuem asoe. Meuhat nyang that kayém, teunimoh nyan jeut keu peunula ngon peudhiet leuen rumoh.
Gukèe pa'è

**Gukèe pa'è** (Latèn: *Kalanchoe* × *houghtonii*) jeunèh peunula nyang rôh lam famili Crassulaceae. Bak nyoe kayém geupula keu bak bungong.

## Asai seunurat
Baji

**Baji** nan latèn *platycephalus indicus* aboh jeunèh eungkôt nyang na di laôt Acèh. Eungkôt baji kayèm geudrop lé ureueng meulaôt di Laôt Hindia. Baji rôh lam keuluarga *platycephalidae*, udépjih di Laôt Hindia, Laôt Pasifik Barat, ngon na cit di Laôt Mediterania timu.
Jôk

**Bak jôk** jeunèh bak kayèe nyang rôh lam famili Arecaceae. Lam basa Indonesia bak nyoe geupeunan *enau* atawa *ijuk*.

## Meunapha'at
Bak jôk le that meunapha'at. Aneukjih geucok keu peunajôh. Ie nibak seunudangjih biasa geujép nyang geupeunan ie jôk mamèh. Nibak ie jôk mamèh nyoe jeuet geupeugöt lom gula jôk. Ie jôk masam jareueng na soe jép sabab jeuet keu mabôk. Nibak ie jôk masam nyan jeuet geupeugöt lom eu cuka.

## Gamba

File:Aren pinna 080813 1988 K srna.jpg|Aneuk jôk
File:Aren pinna 080814 2157 Fl srna.jpg|Boh jôk
Teumeureue

**Teumeureue** atawa **teumeurheue** nan latènjih *Microcos tomentosa*, saboh jeunèh teunimoh nyang na di Acèh. Kayèm takalon bak teumeureue jitimoh bak uteuen muda (tamah) ngon lam lampôh soh. Lam bahsa Indonesia nanjih geukheun *jeluak*.

## Meuri
Jeut taturi bak teumeureue nyan nibak curak bakjih nyang teupat, na cabeueng cit dari meuyub bak sampoe u pucôkjih. Kulét bak teumeureue na licén ngon watèe tagusuek lagèe banyum meusisék bacut, wareuna kulét jih keulabèe sukla, kulét nyan 'oh tapluek blah rot asoe dalam lagèe meuanoe ngon meubeuneung. 

Ôn teumeureue jitimoh siôn-ôn bak tangkéjih. Ôn jih bulat timphiek ngon rayek ôn nyan ubé paleuet, binèh ôn meureunèk, meuyo tageusuek ônjih meunyum gasa lagèe meuanoe. Wareuna ôn teumeureu mirah atawa coklat watèe mantong ôn putik, lheueh nyan ôn mirah nyan meuubah jeuet keu ijô. Meunyo tapriek ôn nyan hana meugeutah.

Bungong teumeureue nyan ubeut ngon lam saboh bungong na 5 ôn ulah (kulahkama), wareuna bungongjih kunèng. Bak tangké bungong meubulèe nyang leukang watèe tagusuek. Bungongjih meukarang bak ujông tangké, lam saboh karang na 10-15 boh bungong.

Boh teumeureue rupajih bulat, aneuk jih kreueh. Jan tapuliek boh nyan lagèe na tapéh nyang lipéh meusalôb aneuk. Bohjih nyang putik wareuna ijô, ngon meugantoe jeut keu itam jan bohnyan kamasak. Kayém boh teumeureue nyang ka masak jipot lé aneuk miet keu jipajôh, nyum boh teumeureu masak nyan masam mamèh. Boh nyang putik jeut keu ayeum beudé chok (ayeuem beudé) nyang jipeugot nibak jaroe trieng.

## Peunawôt lua
https://www.socfindoconservation.co.id/plant/981 Microcos tomentosa
Keululu

**Keululu** saboh jeuneh insekta nyang na di Acèh. Rupa keululu nyan lagèe limpeuen, gakijih le ngon tubôhjih lipéh. Lam bahsa latèn keululu jitamong lam genus *geophilus*, nan spesies jih *Geophilus electricus*. Keululu nyan meunyo lam seupôt jeut meucahya wareuna ijô.
Keupula canggè

**Keupula canggè** (Latèn: *Mimusops elengi*) jeunèh bak kayèe nyang rôh lam famili Sapotaceae. Lam basa Indonesia bak nyoe geupeunan bak *tanjung*.
Dapeuta meuneu'èn awai di Acèh

## B
* Batèe
* Beudé chok
* Beudé trieng

## C
* Cabang
* Catô
* Catô rimueng
* Cang keuceubét

## G
* Gaséng
* Gatok
* Geude-geude
* Geulayang
* Geunteut trieng
* Geunteut bruek
* Grôp taloe

## K
* Keunèkè

## M
* Meuhiem

## P
* Pusu

## S
* Seurimbang
Meu'èn batèe

**Meu'èn Batèe**, saboh jeunèh meuneu'èn nyang na di Acèh. Lam Bahsa Indonesia geukheun meu'èn *domino* atawa *gaple*. Di Acèh batèe keu meuneu'èn nyan geupeugot nibak balok batèe ubeut nyang na titék keu tanda jumeulah asoe aneuk balok batèe nyan. Dilèe kon meuneu'èn batèe nyan kayém geumeu'èn lé ureueng agam nibak panteue jaga atawa nibak rumoh meukhanduri ureueng meukawén. Geumeu'èn sira geuduek peuet droe ureueng meu'èn, atawa dua droe lawan dua droe.
Pusu

**Pusu** atawa lam bahsa Indonesia geukheun *katapel*, saboh jeunèh meuneu'èn di Acèh. Pusu nyan kayém geupeugot ngon timbak cicém. Kayém geupeugot ngon dheun kayèe nyang meucabeueng dua, geutarék ngon taloe nyang geupeugot ngon karèt gleueng, bhan dalam atawa puntén geuritan angèn, nibak ujông karet nyan geubôh kulèt keu teumpat peuduek aneuk batèe ubeut keu aneuk pusu.
Geudeu-geudeu

**Geudeu-geudeu** saboh meuneu'èn nyang na di Acèh. Meuneu'èn geudeu-geudeu nyan kayém na geutunang di dairah Pidie Jaya. Nyang meu'èn geudeu-geudeu nyan biasajih 'oh watèe buleuen punoh jan luah blang lam musém khueng lheuh keumeukoh padé.
Bili

**Bili** nan latènjih *Donax canniformis* saboh jeunèh timohan nyang jeut geungui bak jih keu geumanyum mumacam bagoe peukakaih. Teunimoh bili nyan lam Bahsa Indonesia geukheun *bemban*.

## Meuri
Bak bili jeut taturi ngon rupa bakjih nyang bulat ngon sulu. Nyang paléng manyang baknyan cit saboh deupa (2 mètè) jitimoh meukawan. Bungong jih putéh jitimoh bak saboh peuleupeuek ubit nyang meusapat ngon peuleupeuk bak jitubiet ôn. Ônjih jitimoh bak saboh tangké nyang na nibak ujông bak.
 
## Manfa'at
Ôn bili nyan meujan na geungui keu ôn bungkôh peunajôh tapè. Ië nyang na lam pucôk ôn bili jeut keu ubat sakét mata, kri geungui ie ôn bili nyan geutitép lam mata nyang sakét. Bak bili geucok kulét jih lagèe ureueng cok kulét bak awé keu ngon peugot peukakaih lagèe jeuèe, ngon peugot klah pliek atawa ngon cop ôn ubông rumoh.

## Gamba

Beureukaih:Dona_canni_101102-8391_lap.jpg|Peukakaih geupeugot nibak bak bili
Beureukaih:Dona_canni_100526-2112_sap.jpg|Bak bili
Meuhiem

**Meuhiem** saboh jeunèh meuneu'èn nyang na di Acèh. Meuhiem nyan saboh meuneu'èn teumanyong makna nyang biasajih geutanyong lam curak bahsa meuantôk atawa meupantôn. Lam meuhiem nyan dua droe ureueng meu'èn atawa leubéh geutanyong bak ureueng nyang laén. Meusoe nyang jeuet geupeuglah hiem nyan, ureueng nyan nyang meunang ngon lheueh nyan geubalah teumanyong nibak nyang teumanyong phôn.
Nuruddin ar-Raniri

**Syèh Nuruddin Muhammad ibnu 'Ali ibnu Hasanji ibnu Muhammad Hamid ar-Raniri al-Quraisyi** atawa leubèh geuthèe nan **Syèh Nuruddin Ar-Raniri** sidroe ulama chik nibak masa neugara Acèh Darussalam. Gobnyan sidroe ulama nyang jeuet keu mufti di nanggroe Acèh bak masa Sôleutan Iskandar Thani.

Bak saboh keunira, Syèh Nuruddin geupeugah lahé nibak abad keu-16 di banda Ranir, India, ngon abéh umu nibak uroë 21 buleuen sikureueng thôn 1658. Bak saboh peuneugah, droeneuhnyan geupeugah teuka u Acèh bak thôn 1637, ngon jeuet keu mufti neugara Acèh bak thôn 1644.
Keurajeuën Jeumpa

**Jeumpa** saboh keurajeuën Islam nyang na di Acèh nibak bak abad keu 7 atawa abad keu 8 Masehi. Nyang puga keurajeuen nyoe nan gopnyan Salman Al-Parsi, sidroe ureueng Parsi nyang teuka u pulo Ruja nibak masa Wangsa Bani Umayyah di Arab. Neuduek kerajeuen Jeumpa na lam wilayah siblah rot barat Peudada sampoe u panté krueng Peusangan siblah rot timu.
Nilam

**Nilam** lam latènjih *Pogostemon cablin Benth.* saboh jeunèh peunula na di Acèh. Bak nyan jeut keu peunula bak geucok minyeuk nilam. Ôn nilam nyan geuseu'op sampoe jeut keu minyeuk lam jeunèh atsiri. Minyeuknyan jeut keu dabeueh peunténg lam bhah peungot minyeuk pr'et atawa dum laén peureulèe. Bèe minyeuk nilam nyan meuhi'ep-hi'ep, get that trép ka geungui lé manusia.

## Meuri
Bak nilam jitimoh nibak teumpat nyang reului. Meunyo lam teumpat nyang tampaih ngon cahya matauroe bak nilam nyan bagah that layèe, meunan cit layèe meunyo kureung ie. Bijèh bak nilam geucok nibak tarôkjih. Di Acèh nyang kayém ureung pula nilam nibak jeunèh *P. heyneanus, Benth* ngon *P. hortensis, backer*.

## Gamba

Beureukaih:Gardenology.org-IMG 2910 rbgs11jan.jpg|Bak nilam
Beureukaih:COLLECTIE TROPENMUSEUM Balen van patchoulibladeren en -stelen liggen te Tapaktoean klaar om verscheept te worden Atjeh Noord-Sumatra TMnr 10012295.jpg|Hasé nilam di Tapaktuan, thôn 1929
Beureukaih:PatchouliEssentialOil.png|Minyeuk nilam
Prang Acèh - Portugéh thôn 1521

**Prang Acèh - Portugéh thôn 1521** jeuet keu saboh prang nyang rayek lam karu Acèh ngon Portugéh. Punca phôn karu nyan na nibak thôn 1519, lam saboh keujadian na kapai Portugéh nyang jiba lé Gaspar de Costa gadoh toe ngon Acèh. Kapai nyan ka geuprang lé ureueng Acèh, ngon mandum ureueng lam kapai ka geupeumaté, nakhuda kapai nyang nanjih Gaspar ka geudrop ngon lheueh nyang jiteubôh lé Portugéh. Hana trép leungka saboh kapai nyang laén nyang jiba lé Joano de Lima nyang jilhom saôh lam wilayah laôt Acèh ka geuprang cit lé ureueng Acèh. Mandum aneuk kapai ngon nakhuda kapai keudua nyan hana nyang seulamat meusidroe pih In 1520, Lam karu bak thôn 1520 ureueng Acèh ka geureubôt gampông bangsa Portugéh nyang na di dairah Daya.. Ngon keujadian nyan jeuet keu dali bagi Portugéh jipeugah keurajeuë Acèh ka geumita cungkhèk ngon bangsa Portugéh nyan.

## Referensi
Meuseujid Aya Sophia

**Meuseujid Aya Sophia** atawa na nyang kheun **Hagia Sophia**, saboh meuseujid nyangna di nang nanggroe Turuki, Istanbul. Meuseujid nyan saboh peuneudong nyang geupuga nibak masa Keurajeuën Bizantium, geupuga phôn nibak thôn 360, masa raja Konstantius II. Ban ka teudong peuneudong nyan jingui seubagoe geurija lé kawôm Yunani Ortodoks sampoe thôn 1453 bak watèe geugantaoe neugui geurijanyan jeuet keu meuseujid, nibak masa lheueh geupeutalô banda Konstantinopèl lé Wangsa Utsmani. Nibak thôn 1931 lé peumarèntah Rèpublik sekulèr Turuki Aya Sophia kajitôp, ngon meubarô jipeuhah lom bak thôn 1935 jeuet keu saboh museum sampoe bak thôn 2020 geupulang lom neungui Aya Sophia nyan jeuet keu meuseujid lé peumarèntah Turuki. Sampoe 'an jinoe Aya Sophia nyan mantong geungui keu meuseujid. Bak thôn 2020 nyan ubéna atôran nyang jipeuna lé Peumarèntah Sekulèr Turuki ka geupeubateue saweueb nibak tarèh Aya Sophia nibak masa Sôleutan Muhammad Al Fatih peuneudong nyan ka geuwakeueh seubagoe meuseujid.

## Referensi
HEC Paris

**HEC Paris** (*École des hautes études commerciales de Paris*) nakeuh saboh universitas nyang teuduëk di Feira de Santana, Paris, Peurancih. Universitas nyoë geupeudöng bak thôn 1881.

## Peunawôt luwa
* Web raseumi HEC Paris 

## Nè
Abdullah Abdul Kadir Munsyi

**Abdullah Abdul Kadir Munsyi** atawa leubèh geuturi seubagoe **Abdullah Munsyi** (1796-1854) sidroe pujangga Meulayu nyang lahé di Meulaka. Gobnyan jeuet keu pujangga chik bangsa Meulayu nyang sampoe uroe nyoe teutap geuingat seubagoe ureueng chik sasteura Meulayu modern. Gobnyan geugla nan "Munshi" meuseubab ngon sifeuet aréh seureuta bijaksana nyang jeuet keu peurangui gobnyan, nan nyan lam basa Persia nyang makna jih gurèe.

Lam seunurat J.T Thomson, sidroe bansa Inggréh nyang hudép saboh masa ngon Abdullah Munsyi jipeugah rupa gobnyan hana rupa lagèe ureueng Meulayu. Leubèh hi ureueng Tamil nyang teuka dari India Seulatan. Gobnyan geumeungui peukayan nyang kayém jingui lé ureueng Tamil Meulaka, siluweue Acèh, bajèe meucitak, ija krông curak kotak, kupiah peuet sagoe ngon geusôk silop. Seumangat gobnyan lagèe bangsa Arab, leumoh leumbôt lagèe ureueng Hindu, meuhat budi bahsa gobnyan cit budi bahsa Meulayu.

Gobnyan abéh umu di Mekah bak watèe geujak peubuet ibadah haji bak thôn 1854.
Morotai

**Morotai**, saboh pulo nyang na di barôh Maluku. Ureueng nyang duek di pulo nyoe na 2 bansa, bansa Tobelo ngon Galela
Abeno Harukas

**Abeno Harukas**() nakeuh building di Osaka,Jeupun.

## Gallery

Image:2011-04-04 大阪阿部野橋 - panoramio (5).jpg|August 2011
Image:Harukas 1203.jpg|December 2012
Image:JR天王寺駅とあべのハルカス Tennoji Sta. ^ HARUKAS - panoramio.jpg|April 2013
Image:Abeno Harukas - panoramio (1).jpg|August 2014
گلبهار شهبانو ماهیدوران سلطان

**گلبهار شهبانو خاصگی ماهیدوران سلطان،شاهدخت قفقاز متولد:(۱۵۰۰_۱۵۸۱)بود. ''او همسر سلیمان قانونی ووالده سلطان شاهزاده مصطفی بود. وی موسس لقب سلطان وباش کادین وخاصگی سلطان نیز بود**''
Cr'èt

**Cr'èt** saboh teunimoh nyang jitimoh lam ie ngon kayém na udépjih lam blang. Nan latènjih *Monochoria vaginalis*, lam bahsa Indonesia kayém jikheun *eceng*.

## Eu cit
* Sayok
Aweueh

**Aweueh** (*Coriandrum sativum*) saboh peunula nyang that geuturi lam udép manosia. Boh aweueh nyan halôih, boh nyang ka thô geupeubloë nyang mantong bulat atawa nyang ka lheueh geutop jeuet keu teupông. Aweueh nyang gohlom geutop rupajih saban ngon lada.

## Gamba

File:Coriandrum sativum with flowers.jpg|Bak aweueh
File:Starr 070906-8875 Coriandrum sativum.jpg|Ôn aweueh
File:Coriandrum sativum - coriander flower.JPG|Bungong aweueh
File:(MHNT) Coriandrum sativum - inflorescence.jpg|Bungong aweueh
File:Cilantro semilla.jpg|Bungong aweueh thô
File:Sa-cilantro seeds.jpg|Aneuk aweueh
File:Coriander seeds.jpg|Boh aweueh
Wikimèdia Foundation

**Wikimedia Foundation, Inc.** (**WMF**) saboh teunubôh hana tueng laba nyang na di Amirika nyang pusatjih di San Fransisco, California. Lé teunubôh nyoe ka geuseudia proyèk Wikipedia, Wiktionary, Wikiquote, Wikibooks, Wikisource, Wikispecies, Wikiversity seureuta proyek-proyek meuseuraya Meta-Wiki, ngon ka geudapeuta seubagoe yayasan buet jroh lam qanun Florida, Amirika Syarikat.
Jeura putéh

**Jeura putéh** atawa **jeura eungkôt** (Latèn *Cuminum cyminum*) saboh peunula nyang na lam mumacam jeunèh  jeura (*Apiaceae*). Teunimoh jeura nyan meubungong ngon teukajih nibak dairah Laôt Teungoh sampoe u India blah rot timu. Jeura putéh kayém geungui keu aweueh maguen. Rupajih lagèe breueh halôh, timphiek  ngon panyang. Meubee ngon nyum jih keu-eueng bacut.  

## Asai seunurat

## Eu cit
* Jeura itam
* Jeura keusani
* Jeura manèh
Meuseujid Raya Baitul Mukarram

**Meuseujid Raya Baitul Mukarram** atawa geukheun cit Baytul Mukarrom (bahsa Arab: بيت المكرّم, bahsa Bengali: বায়তুল মোকাররম; areutijih: 'Rumoh Suci'), saboh meuseujid raya nyang na di Bangladèsh. Neuduek meuseujidnyan na di banda Dhaka nyang jeuet keu nang nanggroe Bangladèsh, leungka geupeudong meuseujidnyan nibak thôn 1968. Rayek meuseujid Baitul Mukarram nyan jeut geungui lé 42.000 jama'ah.

## Nè
Meuseujid Ibnu Tulun

**Meuseujid Ibnu Tulun** atawa Meuseujid al-Maydan (lam Bahsa Arab مسجد أحمد بن طولون), saboh meuseujid nyang na di banda Al-Qahirah Mesir. Meuseujid Ibnu Tulun nyan geupedong nibak thôn 876-879 nibak masa keurajeuën Ahmad Ibn Tulun, sôleutan phôn lam wangsa Ibnu Tulun nyang mat kuasa di Mesir. Meuseujid nyang umujih ka jilingkeue siribèe thôn nyan jeuet keu saboh tanda keuneubah peunténg nibak masa jaya Islam di Mesir. Meuseujid nyan jeuet keu meuseujid nyang lumbôn dua palèng awai di Mesir 'oh lheuh lheueh Meuseujid Amru  bin 'Ash.

## Nè
Rupiah Indônèsia

**Rupiah**, atawa leungkapjih **Rupiah Indonesia**, jeuet keu nan pèng raseumi nyang geungui di Republik Indônèsia. Pèng nyoe geucitak ngön geuurôh neunguijih lé Bank Indonesia ngön kode ISO 4217 IDR.
Jeura manèh

**Jeura manèh** lam bahsa latèn *Foeniculum vulgare Miller*, peunula nibak kawan jeura atawa Apiaceae nyang ka trép that geungui keu aweueh ngon peunula nyang geungui keu ubat. Minyeuk jeura manèh nyan geujampu lam peuneugot minyeuk ubat nyang taturi nan ngon minyeuk *telon*.

## Nè
Meuseujid Amru bin 'Ash

**Meuseujid Amru bin 'Ash** jeuet keu meuseujid nyang phôn that geupeudong di Mesir ngon di benua Afrika. Meuseujid nyan phôn that geupeudong nibak thôn 641 M atawa thôn 21 H di banda Al-Qahirah. Nibak tarèh awai meuseujid nyan geupeudong lé sahbat Nabi Muhammad SAW, Amru bin 'Ash nyang geubantu cit lè padum-padum droe sahbat nyang laén lagè Zubair bin Awwam, Abu Darda ngon Al-Miqdad.

## Nè
Meuseujid Raya Gaza

**Meuseujid Raya Gaza** (bahsa Arab: المسجد غزة الكبير, neuubah keu latèn: *al-Masjid Ghazza al-Kabīr*) saboh meuseujid nyang that rayek ngon that awai na di Gaza, Palestina. Bak tarèh awai geupeugah phôn that seugohlom geungui keu meuseujid, nibak tapak meuseujid nyan na saboh kuil bangsa Filistin nyang ka jipeudong saboh geurija lé bangsa Bizantium atawa bansa Rôm Timu. Lheueh geupeutalô Bizantium nyan lé Umar bin Khattab nibak abad keu 7, disinan geupeudong keuh meuseujid raya Gaza nyan. Sampoe 'an uroe nyoe meuseujid raya nyan geukheun cit nan meuseujid Umar, seubagoe tanda geupeumulia Sahbat Nabi nyang jeuet keu sidroe Khulafaurrrasyidin nyang peubibueh nanggroe Syam nibak jaroe bansa Rôm.

Meunara meuseujid raya nyan ka reubah lam saboh mara geumpa nibak thôn 1033. Ngon nibak thôn 1149, lé teuntra salib ka jireubôt banda tuha Gaza ngon jipeugot cit disinan saboh geurija nyang dudoe geupeuhancô lé wangsa Ayyubiyah lheueh geucok pulang banda Gaza nibak jaroe teuntra salib bak thôn 1187. Bak awai abad keu 13 meuseujid nyan geupudong keulayi lé wangsa Mamluk. Bak thôn 1260, sigo teuk meuseujid nyan ka jipeuancô lé teuntra Mongol, ngon lheuh nyan keunong mara geumpa lom. Meubarô 300 thôn nibak nyan lam masa Utsmani meuseujid nyan dudoe ka geupeudong ngon meusaneut lom. Lam prang dônya keu phôn meuseujid nyan ka reuloh lheuh jilhom bôm lé Inggréh, teuma geupeusaneut lom bak thôn 1925.

## Asai seunurat
Meuseujid Kufah

**Meuseujid Kufah** atawa **Meuseujid Raya Kufah** saboh meuseujid nyang that awai geupeudong di Iraq. Meuseujid nyan jeuet cit keu peuneudong awai phôn nyang na geupeudong lé ummat Islam di Iraq lheueh geupeubibeueh nanggroe nyan nibak jaroe keurajeuen wangsa Sasani nyang mat nanggroe Parsi bak masa Khalifah Umar bin Khattab. Lé sahbat Nabi Muhammad SAW, Sa'ad bin Abi Waqqas nyang geuangkèe keu panglima teuntra Islam 'oh lheueh geupeutalô wangsa Sasani lam prang Yarmuk, geupuga saboh banda bak neuduek teuntra nyang geubôh nan Kufah. Tarèh keujadian nyan bak thôn 638 M atawa thôn 17 H. Lé Sa'ad bin Abi Waqqas, phôn that disinan geupeudong saboh meuseujid keu teumpat seumayang ummat Islam, meuseujid nyan keuh nyang jeuet keu meuseujid utama ngon mantong geungui keu meusuejid utama sampoe 'an uroe nyoe. Jinoe meuseujid kufah nyan jeuet keu saboh teumpat nyang that suci nibak kaôm mazhab Syi'ah.

Nibak masa khalifah nyang keu peuet atawa nibak masa Sayyidina Ali, banda Kufah jeuet keu neuduek khalifah 'oh lheueh geuminah dari Madinah. Lam Meuseujid Kufah nibak tarèh Islam teumpat Sayyidina Ali bin Abi Thalib jitop ngon peudeueng lé sidroe kaphé Khawarij. Jikh'èh droeneuh nyan lam neusujud seumayang suboh.

## Gamba


File:Kufa Mosque 1.jpg
File:Kufa Mosque2015.jpg
File:Kufa Mosque(2).jpg
File:Hani ibn Urwa(2).jpg
File:Kufa Mosque (2).jpg
File:Kufa Mosque (3).jpg
File:Kufa Mosque (4).jpg
File:Kufa Mosque 001.jpg
File:Kufa Mosque (5).jpg
Meuseujid Abu Hanifah

**Meuseujid Abu Hanifah** (bahsa Arab: مسجد أبي حنيفة, geupeulatèn: Masjid Abī hanīfah) geuturi cit seubagoe Meuseujid Imum Chik (bahsa Arab: جامع الإمام الأعظم, geupeulaten: Jāmi' al-imām al-aʿẓam) saboh meuseujid Sunni nyang that utama di Baghdad, Iraq.

Meuseujid nyan geupedong toe ngon jirat Abu Hanifah an-Nu'man, ulama chik nyang jeut keu imum Madzhab Hanafi. Neuduek meuseujid na di dairah al-Adhamiyah blah rot barôh Baghdad, geupeunan meuseujid nyan deungon nan mulia Abu Hanifah Al-imām al-aʿẓam ("Imum chik"). 

Nibak uroe 11 buleuen peuet thon 2003 meunara meuseujid nyan ka jitimbak ngon rokèt le teuntra kaphé Amerika.
Meuseujid Raya Aljazair

**Meuseujid Raya Aljazair** atawa nan aseulijih **Djamaa el Djazair** (bahsa Arab: جامع الجزائر), saboh meuseujid nyang na di Aljir, Aljazair. Meuseujid nyoe nyang that rayek di Afrika, meuhat cit luah meuseujid nyoe na bak lumbôi 3 di dônya 'oh lheueh Meuseujid al-Haram di Meukah ngon Meuseujid Nabawi di Madinah. Meunara meuseujid Raya Aljazair that manyang, jeuet keu meunara meuseujid nyang palèng manyang di dônya ngon jeuet keu peuneudong nyang palèng manyang cit di Afrika.
## Gamba

File:Grande Mosquée d'Alger.jpg|Lam meuseujid
File:The yard of the great Mosque of Algiers.jpg|Leuen Meuseujid.
File:Mosque of Algiers architecture.jpg|Arsitektur tamèh.
File:Mosque of Algiers Logo.jpg|Nan meuseujid lam kaligrafi Arab.
File:Mosque of Algiers Golden dome.jpg|Qubah.

## Nè
Meuseujid al-Janad

**Meuseujid al-Janad** (bahsa Arab: **جامع الجند**) atawa **Meuseujid Muadz**, saboh meuseujid tuha nyang na 20 km blah rot barat banda Taiz, Yaman. Meuseujid nyoe jeuet keu meuseujid nyang phôn that geupeudong di Yaman, geupuga lé Muadz bin Jabal sidroe sahbat nyang neuyue jak lé Nabi Muhammad SAW peusampoe agama Islam u nanggroe Yaman nibak thôn 6 H atawa 585 M.

## Nè
Meuseujid Auwal

**Meuseujid Auwal** saboh meuseujid nyang phôn that na di Afrika Seulatan, neuduek meuseujid nyoe na di banda Cape Town, lam gampông ureueng Islam Afrika Seulatan nyang nanjih Bo Kaap. Geupeudong meuseujid nyoe nibak thôn 1794 lé Qadhi Abdus Salam atawa Tuan Guru, sidroe ulama nyang jipeuwèh lé Beulanda dari Tidoré.
Pulo Banyak Barat, Acèh Singké

**Pulo Banyak Barat** saboh keucamatan nyang na di Kabupatèn Acèh Singké. Na 2 boh pulo rayek lam keucamatan nyoe nyakni Pulo Tuangku ngon Pulo Bangkaru.
Ibnu Bathuthah

**Ibnu Bathuthah** atawa **Muhammad bin Bathuthah** () nyang nan panyang geuh **Abu Abdullah Muhammad bin Abdullah Al-Lawati At-Tanji bin Bathuthah** () sidroe ureueng malém dari Maroko nyang tom neujak ban saboh dônya nibak abad teuneungoh.

## Nè
Meuseujid Raya Halab

**Meuseujid Raya Halab** ( bahsa Arab: جامع حلب الكبير Jāmi 'Halab al-Kabīr ) atawa Meuseujid Umayyah dari Halab ( جامع بني أمية بحلب Jāmi 'al-Umawi al-Kabīr ), saboh meuseujid nyang that rayek di banda Halab, Suriah. 

Neuduek meuseujid nyoe na nibak dairah Al-Jallum banda tuha Halab. Lam peuneugah ureueng awai, geupeugah neuduek meuseujid nyoe na nibak tapak rumoh Nabi Zakaria. Phôn that geupuga meuseujid nyoe nibak abad keu 8, ngon geupeurayek seureuta geupuga keulayi nibak abad keu 11 sampoe abad 14. Na saboh meunara meuseujid nyoe nyang ka ancô lam kirôh prang rayek di neugara Suriah.
Meuseujid Khalid bin Walid

**Meuseujid Khalid bin Walid** (bahsa Arab: مَسْجِد خَالِد ٱبْن ٱلْوَلِيد) saboh meuseujid nyang na di banda adalah sebuah masjid di [Hôms]], Suriah. Neuduek meuseujid nyoe na di blang padang Asy-Syuhada. Dilèe geupuga meuseujid nyoe keu geupeumulia Khalid bin Walid, sidroe sahbat Nabi Muhammad SAW nyang jeuet keu panglima teuntra Islam nyang geuparèntah lé Nabi keu meujak peubibeueh seureuta peusampoe agama Islam u nanggroe Syam lam Prang Yarmuk. Bhom Khalid bin Walid jinoe na bak saboh sagoe meuseujid nyan ngon ramèe that ureueng jak keumunjông nibak bhom nyan.
Meuseujid Raya Samarra

**Meuseujid Raya Samarra** atawa **Meuseujid Raya Al-Malawiyah** di Samarra, saboh meuseujid tuha keuneubah keurajeueng Wangsa Abbasiyah di Irak. Meuseujid nyoe geupuga phôn nibak thôn 848 - 851 M atawa 234 - 237 H nibak masa Khalifah Al-Mutawakkil 'Alallah bin Khalifah Al-Mu'tashim Billah. 

Luah meuseujid Samarra nyoe jeuet keu lot ureueng seumayang lapan plôh ribèe droe, geupeugot lam saboh lampôh raya nyang luahjih 27.920 mètè. Keunira panyang meuseujid keue u likôt na 240 mètè panyangjih, ngon beunteueng luah 158 mètè. Bintéh meuseujid nibak bata nyang geusalôp ngon tanoh, manyang bintéh 11 mètè ngon teubai rab 3 hah (2,7 mètè), ngon na 15 boh pintô nyang jeuet keu rot ureueng teubiet tamong lam meuseujid. Bintéh meuseujid nyan lagèe kuta ngon meutumpang nibak tamèh bulat raya curak meunara nyang jumeulah jih meuplôh boh tamèh. Saboh meunara nyang bulat that raya geupeunan meunara Argan na blah rot barôh meuseujid nyan. Jumeulah mandum meunara na 44 boh meunara.
Kacang parang

**Kacang parang** (Latèn: *Canavalia ensiformis*), jeunèh bak naleueng nyang bohjih jeuet geupajôh. Lam eleumèe ubat ureueng Acèh, bohjih geubôh lam aweueh peuet plôh peuet.

## Khasiet
Boh kacang parang atawa aneukjih jeuet geureubôh dan geujép seubagoe ubat keu sakét pruet ngön ubat batôk. Bohjih jeuet cit geutet dan abèejih geungui keu salap geubôh keu sakét keuieng ngon keumong.

## Asai seunurat
Budueng

**Budueng** (Latèn: *Sardinella fimbriata*) jeunèh eungkôt ubeut na lam laôt Acèh. Eungkôt nyoe rôh lam bansa eungkôt cut-cut atawa ordo Clupeiformes.

## Eu cit
* Dapeuta eungkôt di Acèh meunurôt klasifikasi ilmiah
* Krimèn
* Meunèng
* Tamban

## Asai seunurat
Naleueng keunue

**Keunue** atawa **naleueng keunue** (Latèn: *Cyperus rotundus*) jeunèh bak naleueng nyang na di Aceh. Lam basa Indonesia geupeunan *teki ladang*.

## Khasiet
Boh keunue lé ureueng Acèh geucok keu ubat geubôh lam aweueh peuet plôh peuet.

## Gamba

File:Cyperus rotundus tuber01.jpg|Boh keunue
File:Cyperus rotundus.jpg|Asoe boh keunue
File:Cyperus rotundus of Kadavoor.jpg|Bungong muda
Majakani

**Majakani** jeunèh bak kayèe nyang rôh lam famili Fagaceae. Majakani kayém geungui lam aweueh peuet plôh peuet.

## Gamba

File:Quercus infectoria ssp veneris kz9.jpg|Bungong majakani
File:Mazî Dêrika Çiyayê Mazî.JPG|Boh majakani muda
File:Shekalor Dêrika Çiyayê Mazî.JPG|Boh majakani
Keudeuké

**Keudeuké** (Latèn: *Terminalia chebula*) jeunèh bak kayèe nyang rôh lam famili Combretaceae. Boh keudeuké geungui lé ureueng Acèh lam aweueh peuet plôh peuet.

## Gamba

A green Terminalia Chebula 1.jpeg|Boh putik
File:Terminalia Chebula in Bangladesh 2.jpeg|Boh keudeuké thô
Terminalia chebula - flowers.JPG|Bungong keudeuké
Harado (Prakrit- हरडओ) (3309176804).jpg|Bak keudeuké
Meusuwi

**Meusuwi** (Latèn: *Cryptocarya massoy*) saboh jeunèh bak kayèe nyang rôh lam famili Lauraceae. Boh nibak bak kayèe nyoe geubôh lam aweueh peuet plôh peuet. Lam basa Indonesia geupeunan ngön *mesoyi*.
Raseutôm

**Raseutôm** (Latèn: *Tabernaemontana corymbosa*) saboh jeunèh bak kayèe nyang rôh lam famili Apocynaceae. Boh raseutôm geungui lé ureueng Acèh lam aweueh peuet plôh peuet.
Seumeureuleuet

**Seumeureuleuet** (Latèn: *Artemisia vulgaris*) jeunèh bak naleueng nyang rôh lam famili Asteraceae. Lam basa Indonesia bak nyoe geukheun bak *hia* salang lam basa Meulayu geukheun bak *baru cina*.
Urang Sistani

**Urang Sistani** atawa **Bansa Seka** nakeuh saboh bansa Iran nyang na di Tbar. Rawlinson geuanggab meunyo ureueng Sistani, meusapat ngon jimesidi Herat, nakeuh saboh contoh aseuli nibak bansa Arya. Bahsa nyang geungui lé ureuëng Sistani nakeuh lugat basa Parisi wilayah teungoh, lagèe nyang na di Asyany, Persia, atawa Sasany.
Dylan Minnette

**Dylan Christopher Minnette** (lahe bak 29 Desember 1996) nakeuh sidroe aktor ngon penyanyi asai Amirika Syarikat. Jih that meusyuhu seubagoe Clay Jensen lam serial drama Netflix *[[13 Reasons Why]]*.

## Asai teunuléh
Gangguan obsessive-compulsive disorder (OCD)

obsessive-compulsive atawa 

nakeuh peuruntuhan mental nyang geukheun cit seubagoe sindrom obsessive/compulsive atau **SOC**. Lam padum boh teks jih teutuleh seubagai *gangguan obsessive-coactive*, *sindrom obsesif* coactive atawa hanya seubagai gangguan obsession dan sindrom obsessiv dan, sigohlom edisi keu lhee nyang ka geupeuphon geu revize di *Manual diagnostik dan statistik gangguan mental*, seubagai (psiko) neurosis obsessive compulsive, (psiko), neurosis obsesive-coctive atau seucara sederhana seubagai (psi) neurosis obsession dan (psiko). Peuruntuhan nyoe na karakterisasi jih deungen na pemikiran kaku ngon egois (obsesif) dan perilaku ritual repetitif (kompulsi) yang dipeugah lé pasien hana na kontrol le meunyoe hana. Keujadian compulsive seureng that aneh dan affinalis tapi nyoet akan keuinginan subjek yang hana jeut hana meumeu'et jih tanpa meu'ah keadaan seudeh nyang mendalam.

Lam psikoanalisis jih mantong jiboh nan neurosis obsesif. Peurasaan nyan na hubongan jiwa nyang na lam meubagoe rupa bentuk, teuma nyang paleng peunteng na jih na kheueh ankasisme, saboh gejala nyang na nibak pikeran-pikeran obsesif nyang na hubongan ngon keuyakénan (keuadaan-keuadaan khusus atawa upacara-upacara nyang harôh teupeujak) nyang meucuba untuk meutarek obsesi.

Peuruntuhan obsessive-compulsive − nyang ka ji klasifikasi antara gangguan kecemasan le DSM-IV-TR, le 2010 ICD-9-CM, le ICD-10 dan le Manual Merck diagnosis dan terapi − jinoe le le ureung ta anggap, kareuna tanggapan yang hana pasti keu peubantu ubat-ubatan anxiolitic, seubagoe entitas nosografik otonom. Gangguan obsessive-compulsive nyan geupeuthen seubagoe inti psikopatologis seubagoe keudroe jih, deungon proses dan sintomatologi nyang peuë, dan hubungan biologis nyang spesifik nyang geujak bacut-bacut meuceuëh. Dalam DSM- ka geupeugot bab khusus nyang geuboh nan Gangguan obsessive-compulsive dan gangguan nyang terkait, nyang na hubong jih ngon gangguan obsessive compulsive, gangguan dari akumulasi, gangguan dismorfisme awak, tricotillomania, dermatillomania (gangguan dari eskorasi), sindrom dari pembelian compulsive dan mandum gangguan dari kontrol impuls (jangan salah meubacut ngon kecanduan dan gangguan dari pemakanan, seureng deungon komponen compulsive).

Peuruntuhan obsessif-compulsif deungön teubeutôi ngon peuruntuhan kepribadian obsessif compulsif (OCPD), patologi nyang na hubôngan ngon peurantuhan kepribadian. DOC na komorbilitas rayek ngon gangguan peujayéh, fobia sosial, gangguan skizotip, peurasaan Phobia, dan na padum-padum gangguan suasana hati (khusus jih gangguan depresi).
Rumpét

**Rumpét** (Latèn: Genus *Tetracera*), jeunèh bak kayèe nyang rôh lam famili Dilleniaceae. Ôn nibak bak rumpét nyoe gasa dan biasa geungui keu peulicén kayèe. Lam basa Indonesia bak nyoe geupeunan *mempelas*.

## Spesies
Di Aceh na padum boh macam spesies bak rumpet nyakni:
* *Tetracera indica*
* *Tetracera scandens*

## Asai seunurat
Raho

**Raho** (Laten: *Dendrolobium umbellatum*) jeuneh bak kayee nyang roh lam famili Orchidaceae.

## Asai seunurat
Beuraleuen

**Beuraleuen** (Laten: *Solanum mauritanium*), jeun`eh bak kayee nyang roh lam famili Solanaceae. Asai bak kayee nyoe dari Amirika Tunong.
Beuraksa

**Beuraksa** (Laten: *Cassia fistula*) jeuneh bak kayee nyang roh lam famili Fabaceae. Lam basa Indonesia bak nyoe geupeunan *tengguli*
Sôleutan Alauddin al-Qahhar

**Alauddin Ali Riayat Syah al-Qahhar** nakeuh sôleutan keulhèe nibak Keurajeuën Acèh Darussalam, dan geumat kuwasa nibak thôn 1537 sampoe thôn 1568 atawa 1571. Droëneuh nyan nakeuh aneuk keudua nibak Sôleutan Ali Mughayat Syah, dan geugantoë lé Sôleutan Ali Riayat Syah.

Makam Sôleutan Alauddin al-Qahhar na di Komplek Kandang XII di Kampung Baru, Baiturrahman, Banda Acèh.

## Eu cit
*Dapeuta Sôleutan Acèh

## Nè
Ara lutông

**Ara lutong** (Laten:*Ficus padana*), jeuneh bak kayee nyang roh lam genus Ficus, famili moraceae.

## Referensi
Michael Jackson

**Michael Jackson** (*Michael Joseph Jackson*; 29 Buleuën Lapan 1958 - 25 Buleuën Nam 2009) nakeuh sidroe penyanyi, aktor asay Amèrika Utara.

## Diskografi

* *Got to Be There* (1972)
* *Ben* (1972)
* *Music & Me* (1973)
* *Forever, Michael* (1975)
* *Off the Wall* (1979)
* *Thriller* (1982)
* *Bad* (1987)
* *Dangerous* (1991)
* *HIStory: Past, Present and Future, Book I* (1995)
* *Invincible* (2001)
Sôleutan Husain Ali Riayat Syah

**Husain Ali Riayat Syah** nakeuh sôleutan keupeuet nibak Keurajeuën Acèh Darussalam, dan geumat kuwasa nibak thôn 1571 sampoe thôn 1579. Droëneuh nyan nakeuh aneuk nibak Sôleutan Alauddin al-Qahhar, dan geulantoe keumeunayoe ayahjih untuk meuprang ngön Portugéh di Meulaka.

Makam Sôleutan Husain Ali Riayat Syah na di Komplek Kandang XII di Kampung Baru, Baiturrahman, Banda Acèh.

## Eu cit
*Dapeuta Sôleutan Acèh

## Nè
Geurundông pageue

**Geurundông Pageue** (Lannea coromandelica) saboh jeunèh bak kayèe nyang na jitimkoh di Acèh. Lam Basa Idonesia geupeunan *pohon kuda*, lam basa Jawa *jaranan*. Bak geurundông pageue kayém geungui lé manosia keu peunula jeuneurob pageue atawa ceue lampôh ngon jeuet keu peunula bak meureului.
SMP St. Joseph

**Sakola Tinggi St. Joseph** (Bengali: সেন্ট যোসেফ উচ্চ মাধ্যমিক বিদ্যালয়), nyang teutuleh cit seubagoe **SJC** nakeuh saboh sikola menengah Katolik Amerika di Asad Gate, Mohammadpur, Dhaka, Bangladesh. 

Bak thon 2023, St. Joseph di geubri nilai 'A+' le Peumeurintah Bangladesh. Nyan saboh sekolah (boys') yang meu-sekolah dari kelas 3 sampoe kelas 12, deungon aneuk mit rata-rata 8 sampoe 18 thon. Sikola nyoe nakeuh saboh sikula (malam) saboh shift ngon le dua ribée droe aneuk miet.

Lheuh kemerdekaan Bangladesh, nyan ji ubah dari Bahasa Inggreh keu media Bengali berbasis Kurikulum Nasional.Jinoe, bahasa Inggreh ngon Bengali dipakek keu peurunoe sampoe tingkat menengah atas.Lagee nan St. Joseph Higher Secondary School geu sugesti, pendidikan nyang dipeuteuka le sekolah nyan na di tingkat menengah yeng lubeh.Tieb-tieb thon, kira-kira 650-700 aneuk miet meujumeulah dari bagian Sekolah Menengah Atas jih dan 170-180 aneuk miet dari bagian sekolah menengah jih. Murit-murit lembaga nyo ka jituri seubagoe "Josephite".

Sekolah nyoe na taman taman peulasan jih keudroe, lapangan basket, lapangan voli, lapangan badminton dan lapangan tenis meja.
## Asai
Broj Bihari Bodowa

Braz Bihari Baduwa (3 Maret 1935 - 12 April 2014) nakeuh sidroe politisi, santek rohani, kabraraz, sosialis, dan peungawai peumeurintahan di Bangladesh. Jih geumeujuang bak Sector 1 bak Geumpa Kebebasan 1971. Óh ka lheueh prang nyan, gobnyan tinggai di banda Bandarban dan laju geumeuturi sibagoe sidroe ureuëng peungawai.
Sôleutan Muda

**Sôleutan Muda** nakeuh aneuk agam Sôleutan Husain Ali Riayat Syah. Ban meu umu padum buleuen sagai watèe jeuet keu sôleutan. Aneuk nyan meuninggai hana trep-trep padum buleuen sagai, lheuh nyan geugantoë lé Sôleutan Mughal nyang peumeurintah Pariaman. Lheuh nyan Sôleutan Mughal cok takhta nyan ngon geutanyoe Sôleutan Sri Alam.

Makam Sôleutan Muda na di Komplek Kandang XII di Kampung Baru, Baiturrahman, Banda Acèh.

## Eu cit
*Dapeuta Sôleutan Acèh

## Nè
Punti

**Punti** (Latèn: *Diploknema oligomera*) saboh jeunèh bak kayèe nyang rôh lam ai Sapotaceae. Lam lugat laén bak nyoe geukheun bak puntoe.
Meunyè

**Meunyè** (Latèn: *Mangifera caesia*) saboh jeunèh bak kayèe nyang rôh lam ai Anacardiaceae. Lam basa Indonesia, bak nyoe geupeunan *binjai*.
Seukè pulôt

**Seukè pulôt** (Latèn: *Pandanus amaryllifolius*) saboh jeunèh peunula nyang rôh lam ai Pandanaceae. Lam basa Indonesia, bak nyoe geupeunan *pandan wangi*.
Bangguri

**Bangguri** (Latèn: *Phyllanthus pulcher*) saboh jeunèh bak kayèe nyang rôh lam ai Phyllanthaceae.

## Asai senurat
Gurangsang rimueng

**Gurangsang rimueng** (Latèn: *Anoectochilus setaceus*) saboh jeunèh bak kayèe nyang rôh lam ai Orchidaceae.

## Asai seunurat
Karieng

**Karieng** (Latèn: *Celtis rigescens*) saboh jeunèh bak kayèe nyang rôh lam ai Cannabaceae. Boh nibak bak nyoe ubeut-ubeut, itam ngön meunyeum mamèh.

## Asai seunurat
Geutue

**Geutue** (Latèn: *Guilandina bonduc*) saboh jeunèh bak kayèe nyang rôh lam famili Fabaceae. Boh geutue kayém geungui lé aneuk miet keu meu'èn seumimbang atawa geungui keu aneuk meuneu'èn s'uep.

## Gamba

File:Boh Geutue.jpg|Aneuk geutue
File:Guilandina bonduc fruit in Aceh.jpg|Boh geutue putik
Pi

**Bak pi** saboh jeunèh bak paku nyang rôh lam famili Pteridaceae. Bak pi kayém geungui keu geupeugöt unjam ngön bintéh mon.

## Asai seunurat
Dapeuta banda di Azèrbaijan

**Dapeuta [[banda]] di [[Azèrbaijan]]**:

* Agdam
* Agdash
* Agjabadi
* Agstafa
* Agsu
* Astara
* Babek
* Baku
* Balakan
* Barda
* Beylagan
* Bilasuvar
* Dashkasan
* Davachi
* Fuzuli
* Gadabay
* Ganja
* Goranboy
* Goychay
* Goygol
* Hajigabul
* Imishli
* Ismailli
* Jabrayil
* Jalilabad
* Julfa
* Kalbajar
* Khachmaz
* Khojali
* Khojavend
* Khyrdalan
* Kurdamir
* Lachin
* Lankaran

* Lerik
* Masally
* Mingacevir
* Nakhichevan
* Naftalan
* Neftchala
* Oguz
* Ordubad
* Qabala
* Qakh
* Qazakh
* Quba
* Qubadli
* Qusar
* Saatly
* Sabirabad
* Salyan
* Shakhbuz
* Shaki
* Shamakhy
* Shamkir
* Sharur
* Shirvan
* Shusha
* Siazan
* Sumqayit
* Tartar
* Tovuz
* Ujar
* Yardimly
* Yevlakh
* Zangilan
* Zaqatala
* Zardab

## Keutrangan
Trom putéh

**Trom putéh** (Latèn: *Alstonia scholaris*) saboh jeunèh bak kayèe nyang rôh lam ai Apocynaceae. Lam basa Indonesia bak nyoe geupeunan *pulai*.
Dapeuta kulat di Acèh

Di yup nyoe jeunèh-jeunèh kulat nyang na di Acèh:

## B
* Kulat bateueng
* Kulat beuno
* Kulat boh manok

## C
* Kulat ceunot

## E
* Kulat èk asèe
* Kulat èk keubeue

## G
* Kulat geulanteue
* Kulat geunuku
* Kulat gôh

## I
* Kulat 'iek burông
* Kulat ie abin rimueng

## J
* Kulat jeumpung

## K
* Kulat klundông
* Kulat krumbu

## L
* Kulat Lam Teuba

## M
* Kulat mamplam
* Kulat meureuya

## N
* Kulat naleueng

## P
* Kulat padang
* Kulat payông
* Kulat pak
* Kulat pha manok
* Kulat pineung
* Kulat pisang

## R
* Kulat raja pedang
* Kulat rimueng
* Kulat seukè

## S
* Kulat sawét

## T
* Kulat trieng

## Asai seunurat
* Abu Bakar dkk. Kamus Aceh - Indonesia. Balai Pustaka
Ranup tanoh

**Ranup tanoh** (Latèn: *Pyrrosia piloselloides*) atawa ***keuladi tikôh*** saboh jeunèh bak kayèe nyang rôh lam ai Piperaceae. Lam basa Indonesia bak nyoe na padum-padum boh nan miseue *tumpang air*, *sirih cina* ngön *bayam cina*

## Eu cit
* Ranup
* Ranup dong
Rancông bulôh

**Rancông bulôh** (Latèn: **Mesua ferrea**) saboh jeunèh bak kayèe nyang rôh lam ai Calophyllaceae. Lam basa Indonesia bak nyoe geupeunan *nagasari*.

## Asai seunurat
Basa Betawi

**Betawi** (Basè Betawi) nakeuh basa kreol Meulayu. Bahsa siuroe-uroe di Jakarta Indônèsia, saboh beuntuk vernakular bahsa Indônèsia nyang ka meusipreuëk nibak Jakarta u da'irah-da'irah nyang luwah di Jawa ngon geugantoë dialèk-dialèk Meulayu nyang ka na, meu-ukheue nibak bahsa Meulayu Betawi. Meunurôt Uri Tadmor, hana bataih nyang jeulaih nyang peubida bahsa siuroe-uroe Jakarta ngon bahsa Meulayu Betawi.

## Asai seunurat
Harashta Haifa Zahra

**Harashta Haifa Zahra** (lahé 5 uroë buleuën 9 thôn 2003) nakeuh sidroë model Indônèsia ngon ratu ceudah nyang geumahkotai Miss Supranational 2024, gobnyan sigohlom nyan geumahkotai Puteri Indônèsia 2024.
Stasiun Krueng Geukueh

**Stasiun Krueng Geukueh (KRG)** nakeuh stasiun gritapui kelas kecil yang terletak di Kabupatèn Acèh Barôh dan merupakan stasiun aktif paleng timur di Acèh Barôh dan Kabupaten Aceh. Stasiun nyoe nyang na bak manyang +9 mètè, jitamong lam Camat Wilayah I.1 Acèh. Stasiun nyoe na dua boh jalur kereta mantong ngon jalur 2 nakeuh jalur lurus.

Stasiun nyoe geupeuresmi bak 1 Buleuen Dwa Blah 2013 seubagoë saboh proyek peugot lom jalur gritapui di Acèh nyang ka geubôh bak thôn 1970-an. Keu tahap phôn, geupeugöt rot gritapui nyang meuhubông Kruëng Geukueh ngon Kruëng Mane seulama 11 km. Na saboh mantong layanan gritapui nyang meutheun disinoe, nakeuh Cut Meutia. Kereta api nyoe hanya melayani rute Krueng Mane ke Krueng Geukueh dengan ongkos Rp 2.000,00 per orang satu arah.

## Rujokan